***Kedves Szülők!***

**Sok szeretettel köszöntjük Önöket a Nyár Ovisok között!**

Néhány fontos információt szeretnénk megosztani Önökkel.

Az első **szülői értekezlet** 2023.08.24-én 16 órakor lesz. Ekkor fogják tudni a gyerekek jelét kiválasztani majd.

Augusztus 26-án, szombaton 9-13 óráig **Oviváró** rendezvényre várjuk a gyerekeket a családdal.

A rendezvénnyel kapcsolatos információkat a Nyár Ovi Facebook oldalán megtalálhatják majd.

Segítségképpen összeírtuk a **szükséges felszereléseket** (a jeleket ráérnek majd beleírni alkoholos filctollal a szülői értekezletet követően.)

- **vállfás ovis zsák,** lehetőleg plusz kis zsebekkel,

- **vászon tornazsák**, benne:

* tornacipő (amit a gyerek önállóan is tud fel és levenni, és ami balesetvédelmi szempontból biztonságos),
* váltó zokni,
* váltó póló,
* váltó rövidnadrág.

- **benti cipő**, jó tartású, biztonságos szandál vagy vászoncipő amit a gyerek lehetőleg önállóan is tud fel és levenni,

- **kinti cipő**, biztonságos, évszaknak megfelelő, amit gyerek lehetőleg önállóan is tud fel és levenni,

- **benti ruha** (több váltás, alsónemű és zokni is, kényelmes, praktikus),

- **kinti ruha,** évszaknak megfelelő (kényelmes, praktikus).

- s**aját** **ágynemű (**a takaró mérete: 125cm x 90cm, a lepedő 50cm x110cm-es ágyra szükséges).

(kispárna, vízálló lepedő szükség és igény szerint hozható).

**- óvodai póló** (**az Oviváró rendezvényen 2023.08.26-án megrendelhető)**

 ára: 2.200 Ft.- (csak logóval/ 1 nyomatos)

 3.000 Ft.- (logóval és grafikával /2 nyomatos)

Szép nyarat és jó pihenést kívánunk!

Sok szeretettel várjuk Önöket!

Dr. Altner Edit

óvodavezető